ሊቃውንቲ ስነ-ቫይረስ ግና፡ ምጥፋእ ቫይረሳት፡ ካብ ሃለዋት ቫይረሳት ንላዕሊ ሓደገኛ እዩ ይብሉ። "ሃንደበት ኩሎም ቫይረሳት እንተጠፊኦም፡ ዓለም ንሓደ መዓልቲ ወይ ፍርቂ መዓልቲ ውቅብቲ ክትኸውን ትኽእል፤ ግና ድሕሪኡ ኩላትና ኢና ክንመውት" ይብል ክኢላ ሕማማት ለበዳ ዩኒቨርሲቲ ዊስኮንሲን-ማዲሰን ቶኒ ጎልድበርግ። መብዛሕትኦም ቫይረሳት፡ ሰበብ ሕማም ደቂ ሰባት ዘይኮኑስ፡ ደገፍቲ ስርዓት-ማሕድሮ [ኢኮሲስተም] ዓለምና እዮም። ገሊኦም ድማ፡ ሰብነትና ካብ ፈንገስ ከምኡ'ውን ናይ ተኽልን ሰብን ሓሸራት ዝከላኸሉ እዮም። "ቫይረሳት እንተዘይህልው ነይሮም፡ ጠፊእና ምሃለና። ሳልኦም ኢና ኣብ ምዕሩይ ሚዛን ንነብር ዘለና" ትብል፡ ክኢላ ስነ-ቫይረስ ዩኒቨርሲቲ ሜክሲኮ፡ ሱዛን ሎፔዝ። ምንጪ ስእሊ, Getty Images መግለጺ ስእሊ, ገሊኦም ቫይረሳት፡ ጥዕና ፋንጋይን ኣትኽልትን ይሕልው መብዛሕትኡ ሰብ፡ ህልውና ደቂ ሰባት ይጻባእ እዩ ተባሂሉ ኣብ ዝሕሰብ ክፋል ስለ ዘድህብ፡ ቫይረሳት ኣብ መሬት ዘለዎም እወንታ ኣይርድኦን። ተመራመርቲ ስነ-ቫይረስ፡ ሰበብ ሕማም ወዲ ሰብ ብዛዕባ ዝኾኑ ቫይረሳት የጽንዑ'ዮም። ኣብ ቀረባ ድማ፡ ውሑዳት ተመራመርቲ ኣብ ክንዲ'ቶም ዝቐትሉና ዘለው፡ ንደቂ ሰባትን ዓለምን ደጊፎምዎም ብዛዕባ ዝኸዱ ዘለው ቫይረሳት የጽንዑ ኣለው። እዚ፡ እንተውሓደ ኣብ ዓለም ዘለው ቫይረሳት ምዑሩይ ዝኾነ ህይወት ኣብ ምፍጣር ዘለዎም እወንታ ንምግሃድ ክሕግዝ እዩ ኢሎም ይኣምኑ። ንምዃኑ ድሕሪ ሕጂ ናይ ኢድ ሰላምታ ክንለዋወጥ ዲና?
